สงกรานต์วิถีไทย คนคึกคัก นายกฯ ขอร้องงดเว้นกิจกรรมสาดนํ้าพิเรนทร์
เริ่มแล้วงาน เถลิงศกสุขสันต์ มหาสงกรานต์ ตำนานไทย ณ พระลานพระราชวังดุสิตและสนามเสือป่า วันแรก 6 เม.ย. พร้อมมีพิธีมหามงคลบำเพ็ญพระราชกุศลถวายสมเด็จพระบูรพมหากษัตริยาธิราช และเจริญพระพุทธมนต์ถวายพระพรชัยมงคลสมเด็จพระนางเจ้าฯ พระบรมราชินีนาถ ในรัชกาลที่ 9 และสมเด็จพระเจ้าอยู่หัว ท่ามกลางประชาชนแต่งชุดไทยและเสื้อลายดอก ร่วมงานคึกคัก ด้านนายกฯ ออกทีวีเชิญชวนคนไทยมาเที่ยวงานฯ และขอให้ร่วมอนุรักษ์ขนบธรรมเนียม เป็นสงกรานต์วิถีไทย เลิกสาดน้ำด้วยวิธีพิเรนทร์ แต่งกายไม่เหมาะสม ค้าขายไม่โก่งราคา,ที่พระลานพระราชวังดุสิตและสนามเสือป่า เมื่อวันที่ 6 เม.ย. ซึ่งเป็นวันแรกของการจัดงาน เถลิงศกสุขสันต์ มหาสงกรานต์ ตำนานไทย ตามที่สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้จัดขึ้น เพื่อปลูกจิตสำนึกเรื่องความกตัญญูส่งเสริมสืบสานวัฒนธรรมและประเพณีอันดีงามของไทย ระหว่างวันที่ 6-8 เม.ย. ตั้งแต่เวลา 14.00-21.00 น. ผู้สื่อข่าวรายงานว่า ในงานที่บริเวณพระลานพระราชวังดุสิต มีการตกแต่งสระน้ำพุประดับด้วยขันเงินขนาดใหญ่ ก่อเจดีย์ทรายเป็นรูปองค์พระปฐมเจดีย์ พระธาตุพระพนม พระธาตุหริภุญชัย พระบรมธาตุนครศรีธรรมราช นิทรรศการความเป็นมาของประเพณีสงกรานต์ กิจกรรมการถ่ายภาพ 3 มิติ การถ่ายภาพย้อนยุค การสาธิตการสานปลาตะเพียน การปรุงเครื่องหอม การทำอาหารและขนมไทยที่หารับประทานได้ยาก ขณะที่ภายในสนามเสือป่ามีโซนร้านอาหารจากร้านค้าต่างๆมาจำหน่าย ทำให้บรรยากาศเป็นไปอย่างคึกคัก มีประชาชนสวมใส่ชุดไทยและเสื้อลายดอกเข้าร่วมงานกันอย่างต่อเนื่อง, ,ขณะเดียวกัน สมเด็จพระเจ้าอยู่หัว ทรงพระกรุณาโปรดเกล้าฯให้จัดพิธีมหามงคลบำเพ็ญพระราชกุศลถวายสมเด็จพระบูรพมหากษัตริยาธิราช และเจริญพระพุทธมนต์ถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว ณ สนามเสือป่า โดยเจ้าหน้าที่แจกหนังสือสวดมนต์แก่ประชาชนที่มาร่วมงานจำนวน 10,000 เล่ม จากนั้นเวลา 18.10 น. ทรงพระกรุณาโปรดเกล้าฯให้ พล.อ.อ.เกษม อยู่สุข อัญเชิญพระชัย (หลังช้าง) จากพระที่นั่งอัมพรสถานพระราชวังดุสิต ไปประดิษฐานยังพลับพลาพิธีสนามเสือป่า และทรงพระกรุณาโปรดเกล้าฯให้ พล.อ.สุรยุทธ์ จุลานนท์ องคมนตรี เป็นผู้แทนพระองค์ไปในพิธีมหามงคลบำเพ็ญพระราชกุศลถวายสมเด็จพระบูรพ มหากษัตริยาธิราช และเจริญพระพุทธมนต์ถวาย พระพรชัยมงคลสมเด็จพระนางเจ้าฯ พระบรมราชินีนาถ ในรัชกาลที่ 9 และสมเด็จพระเจ้าอยู่หัว โดยมี พล.อ.ประยุทธ์ จันทร์โอชา นายกรัฐมนตรี นำคณะรัฐมนตรี และข้าราชการทุกหมู่เหล่าร่วมพิธีอย่างพร้อมเพรียง สำหรับในวันที่ 7 เม.ย. เวลา 13.00 น. มีพิธีอัญเชิญพระพุทธกำเนิดกาสาวพัตร์ จากพระที่นั่งอัมพรสถานพระราชวังดุสิต ไปประดิษฐานยังบุษบกพระบรมราชานุสรณ์พระบาทสมเด็จพระจุลจอมเกล้าเจ้าอยู่หัว ให้ประชาชนได้สักการะและสรงน้ำเพื่อเป็นสิริมงคลด้วย,ขณะที่เมื่อช่วงสาย วันที่ 6 เม.ย. พล.ต.อ.เฉลิมเกียรติ ศรีวรขาน รอง ผบ.ตร. (ปป) พร้อมด้วย พล.ต.ต.ภาณุรัตน์ หลักบุญ รอง ผบช.น. พล.ต.ต.เอกชัย บุญวิสุทธิ์ ผบก.น.2 เดินทางมาตรวจเยี่ยม สน.โคกคราม และร่วมประชุมมาตรการป้องกันปราบปรามอาชญากรรม ช่วงเทศกาลสงกรานต์ 2561 จากนั้นไปตรวจเยี่ยมบ้านของนักร้องลูกทุ่งสาวคนดัง ใบเตย อาร์สยาม หรือสุธีวัน ทวีสิน ที่หมู่บ้านบางกอก บูเลอวาร์ด ถนนเลียบทางด่วนมอเตอร์เวย์ แขวงรามอินทรา เขตคันนายาว กรุงเทพฯ ซึ่งเข้าร่วมโครงการประชารัฐร่วมใจ ดูแลความปลอดภัยบ้านประชาชน ช่วงเทศกาลสงกรานต์ 2561 โดยมีใบเตย อาร์สยาม แต่งชุดไทย มารอรับที่หน้าบ้านและมอบพวงมาลัย รวมถึงรดน้ำดำหัวรอง ผบ.ตร. ทั้งนี้ ใบเตยยังได้กล่าวเชิญชวนให้วัยรุ่นและเยาวชนแต่งกายด้วยชุดไทยเพื่อให้สุภาพ เล่นน้ำสงกรานต์และ ประพฤติตัวให้เหมาะสม รวมถึงสงกรานต์เมาไม่ขับอีกด้วย,ต่อมาในช่วงค่ำ พล.อ.ประยุทธ์ จันทร์โอชา นายกรัฐมนตรีและหัวหน้า คสช. กล่าวในรายการ ศาสตร์พระราชา สู่การพัฒนาอย่างยั่งยืน เชิญชวนแต่งชุดไทย ชุดผ้าลายดอก หรือชุดสภาพร่วมงาน เถลิงศกสุขสันต์ มหาสงกรานต์ ตำนานไทย ที่สมเด็จพระเจ้าอยู่หัว ทรงพระกรุณาโปรดเกล้าฯ ให้จัดขึ้นระหว่างวันที่ 6-8 เม.ย. ณ พระลานพระราชวังดุสิต และสนามเสือป่า พร้อมกันนี้ขอความร่วมมือคนไทย นอกจากการอนุรักษ์ขนบธรรมเนียมอันดีงามแล้ว ต้องละเว้นกิจกรรมที่ไม่ส่งเสริมภาพลักษณ์การท่องเที่ยว เช่น การสาดน้ำด้วยวิธีพิเรนทร์ๆ การแต่งกายไม่เหมาะสม อุจาด การดื่มของมึนเมา การค้าขายต้องไม่เอาเปรียบ ไม่โก่งราคา ขอให้เป็นสงกรานต์วิถีไทย ใช้น้ำประหยัด พ่อแม่ญาติผู้ใหญ่ขอให้ถ่ายทอดความรู้ ประสบการณ์ที่ดีจากรุ่นสู่รุ่น ให้สิ่งเหล่านี้เป็นไทยนิยมอยู่คู่บ้านเมืองสังคมตลอดไป
เริ่มแล้วงาน เถลิงศกสุขสันต์ มหาสงกรานต์ ตำนาน ไทย ณ พระลานพระราชวังดุสิตและสนามเสือป่า วันแรก 6 เม.ย. พร้อมมีพิธีมหามงคลบำเพ็ญพระราชกุศลถวายสมเด็จพระบูรพมหากษัตริยาธิราช
สงกรานต์,เถลิงศกสุขสันต์ มหาสงกรานต์ ตำนานไทย,เล่นน้ำสงกรานต์,เทศกาลสงกรานต์,ข่าวหน้า1